
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	              Bucureşti, 21.06.2011
              Nr.  PL-x  406
	                                                                           Bucureşti, 10.05.2006

                                                                           Nr.  Pl.x – 289/2006


RAPORT 

asupra proiectului de Lege pentru ratificarea Acordului între Guvernul României şi Guvernul Republicii Turcia privind dobândirea dreptului de proprietate asupra terenurilor de către misiunile diplomatice ale  celor două state, semnat la Bucureşti la 9 decembrie 2010
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege pentru ratificarea Acordului între Guvernul României şi Guvernul Republicii Turcia privind dobândirea dreptului de proprietate asupra terenurilor de către misiunile diplomatice ale  celor două state, semnat la Bucureşti la 9 decembrie 2010, trimis cu adresa  PL-x 406 din 15 iunie 2011, înregistrată sub nr. 31/630 din 16 iunie 2011.    
Potrivit dispoziţiilor art. 75 din Constituţia României, republicată, şi ale art.92 alin. (8) pct.1, din Regulamentul Camerei Deputaţilor, republicat, cu modificările şi  completările ulterioare, Camera Deputaţilor este primă Cameră sesizată.

Consiliul Legislativ a avizat favorabil iniţiativa legislativă, conform avizului nr.606 din 31 mai 2011.

  Proiectul de  lege are  ca obiect de reglementare, ratificarea Acordului între Guvernul României şi Guvernul Republicii Turcia privind dobândirea dreptului de proprietate asupra terenurilor de către misiunile diplomatice ale celor două state. Acordul conţine prevederi referitoare la terenurile folosite exclusiv pentru sediul misiunii diplomatice sau a oficiului consular, condiţiile dobândirii dreptului de proprietate asupra terenurilor, respectiv, numai în condiţiile legilor în vigoare în fiecare stat, exercitarea tuturor drepturilor şi îndeplinirea tuturor obligaţiilor ce revin titularului dreptului de proprietate asupra clădirilor aflate pe terenurile dobândite, notificarea către cealaltă parte a intenţiei de a cumpăra, vinde, închiria sau transmite un dezmembrământ al dreptului de proprietate asupra terenurilor, scutirea de la plata unor taxe şi impozite, în concordanţă cu prevederile legislaţiei interne şi a acordurilor internaţionale în domeniu, soluţionarea divergenţelor, intrarea în vigoare şi valabilitatea Acordului.
 În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată, în şedinţa din 21 iunie 2011. 
La dezbaterea proiectului de  lege au participat, în calitate de invitaţi, din partea Ministerului Afacerilor  Externe, domnul Anton Niculescu – Secretar de Stat şi domnul Pietro Pavoni – Departamentul Relaţia  cu  Parlamentul.
În urma examinării proiectului de  lege şi a opiniilor exprimate de către membrii Comisiei s-a hotărât, cu unanimitate de voturi, să se supună plenului Camerei Deputaţilor spre  dezbatere şi  adoptare proiectul de Lege pentru ratificarea Acordului între Guvernul României şi Guvernul Republicii Turcia privind dobândirea dreptului de proprietate asupra terenurilor de către misiunile diplomatice ale  celor două state, semnat la Bucureşti la 9 decembrie 2010.
Din numărul total de 23 membri ai Comisiei juridice, de disciplină şi imunităţi au participat la dezbateri 17 deputaţi.

În raport cu obiectul şi conţinutul său, proiectul de lege  face parte din categoria legilor ordinare. 

                 PREŞEDINTE,                                                       SECRETAR,

                   Daniel BUDA                                            Gabriel ANDRONACHE

Expert parlamentar
 Florica Manole

